open-index/open-wikipedia-markdown huggingface dataset:
Νήσοι Ανταμάν και Νικομπάρ

Οι **Νήσοι Ανταμάν και Νικομπάρ** είναι νησιωτικό αρχιπέλαγος και ομοσπονδιακό έδαφος της Ινδίας. Αποτελείται από 572 νησιά, εκ των οποίων κατοικούνται τα 37. Είναι μια ομάδα νησιών η οποία βρίσκεται στο σημείο που διασταυρώνεται ο Κόλπος της Βεγγάλης και η Θάλασσα Ανταμάν.

Το αρχιπέλαγος απέχει 150 χιλιόμετρα από το Ατσέχ της Ινδονησίας, ενώ η Θάλασσα Ανταμάν το χωρίζει από τη Ταϊλάνδη και τη Μιανμάρ. Το αρχιπέλαγος αποτελείται από δύο συστάδες νησιών, τα Νησιά Ανταμάν (εν μέρει) και τα Νησιά Νικομπάρ, τα οποία χωρίζονται μεταξύ τους από το κανάλι των Δέκα Μοιρών (ονομάστηκε έτσι από την θέση του ακριβώς στον 10ο βόρειο παράλληλο). Τα Ανταμάν βρίσκονται βόρεια του προαναφερόμενου γεωγραφικού πλάτους, ενώ τα Νικομπάρ βρίσκονται νότια από αυτό το γεωγραφικό πλάτος. Η απόσταση που χωρίζει τις δύο συστάδες νησιών είναι 179 χιλιόμετρα. Η θάλασσα Ανταμάν βρίσκεται στα ανατολικά του αρχιπελάγους, ενώ ο κόλπος της Βεγγάλης στα δυτικά του αρχιπελάγους.

Η πρωτεύουσα της ενωσιακής επικράτειας είναι το Πορτ Μπλαιρ. Η συνολική έκταση του αρχιπελάγους είναι περίπου 8.249 τ.χλμ. Η επικράτεια χωρίζεται σε τρεις επαρχίες: την επαρχία Νικομπάρ με πρωτεύουσα το Καρ Νικομπάρ, την επαρχία Νοτίου Ανταμάν με πρωτεύουσα το Πορτ Μπλαιρ, καθώς και την επαρχία Βορείου και Μέσου Ανταμάν με πρωτεύουσα το Μαγιαμπαντάρ.

Στα νησιά εδρεύει η Εντολή Ανταμάν και Νικομπάρ, η οποία είναι υπό την δικαιοδοσία των Ινδικών Ενόπλων Δυνάμεων.

Τα Νησιά Ανταμάν είναι η πατρίδα των Σεντινελέζων, μιας απομονωμένης εθνότητας. Ίσως οι Σεντινελέζοι είναι ο μόνος γνωστός λαός που δεν έχει ξεπεράσει το τεχνολογικό επίπεδο της παλαιολιθικής περιόδου. Ωστόσο, αυτό αμφισβητείται καθώς έχουν βρεθεί ενδείξεις μεταλλοτεχνίας στο νησί.

Το 2012 η ενωσιακή επικράτεια είχε 380.520 κατοίκους. Η πιο ομιλούμενη μητρική γλώσσα είναι τα βεγγαλικά, ακολουθούμενη από τα χίντι και τα ταμίλ. Στα νησιά Ανταμάν ζουν περίπου 400 με 450 αυτόχθονες Ανταμανέζοι. Στα νησιά Νικομπάρ ζουν λίγες χιλιάδες ιθαγενών Νικομπαρέζων. Το μεγαλύτερο μέρος του πληθυσμού του αρχιπελάγους κατάγεται από εσωτερική μετανάστευση.

## Παραπομπές


## Εξωτερικοί σύνδεσμοι
* 

Κατηγορία:Ομόσπονδες Πολιτείες Ινδίας
Άννα Μαρία της Ουγγαρίας

Η **Άννα**, μετέπειτα **Μαρία** (1204 - 1237) από τον Οίκο των Άρπαντ ήταν κόρη του βασιλιά της Ουγγαρίας και με τον γάμο της έγινε βασίλισσα της Βουλγαρίας. 

## Βιογραφία
Ήταν η πρώτη κόρη του Ανδρέα Β΄ της Ουγγαρίας και της Γερτρούδης των Άντεχς, κόρης του Μπέρτολντ δούκα της Μερανίας. Η γιαγιά της ήταν η Αγνή της Αντιόχειας από τον Οίκο του Σατιγιόν, κόρη του Ραϋνάλδου του Σατιγιόν. Αδέλφια της ήταν ο Μπέλα Δ΄ της Ουγγαρίας και η Αγία Ελισάβετ της Ουγγαρίας.

Παντρεύτηκε τον Ασέν Β΄ βασιλιά ("τσάρο") της Βουλγαρίας ως η δεύτερη σύζυγός του. Ο πατέρας της αναγκάστηκε να συμφωνήσει στον γάμο, για να επιτευχθεί η απελευθέρωσή του από τη Βουλγαρία, όπου είχε συλληφθεί κατά την επιστροφή του από Σταυροφορία στα τέλη του 1218. Η προίκα της περιλάμβανε τις πόλεις Βελιγράδι και Μπρανίτσεβο. Απεβίωσε από λοιμό (επιδημία) το 1237 και τάφηκε στον ναό των Αγ. Τεσσαράκοντα Μαρτύρων στο Τάρνοβο. Ο σύζυγός της έπειτα έκανε τρίτο γάμο με την Ειρήνη Αγγελίνα, κόρη του Θεοδώρου δεσπότη της Ηπείρου.

## Οικογένεια

Παντρεύτηκε τον Ιανουάριο του 1221 τον Ιβάν Ασέν Β΄ της Βουλγαρίας και είχε τέκνα:
* Ελένα Ασανίνα γενν. π. 1224, παντρεύτηκε τον Θεόδωρο Β΄ Βατάτζη Αυτοκράτορα των Ρωμαίων στη Νίκαια. 
* Θάμαρ, λέγεται ότι είχε μνηστευθεί τον Μιχαήλ Η΄ Παλαιολόγο Αυτ. των Ρωμαίων.
* Καλιμάν Α΄ Ασέν 1234-1246, βασιλιάς ("τσάρος") της Βουλγαρίας. 
*Πέτρος, απεβ. 1237.

## Πρόγονοι

## Παραπομπές



## Πηγές
*  Marek, Miroslav: "Arpad 2", Genealogy.EU 
*  HUNGARY KINGS, Medieval Lands

Κατηγορία:Οίκος των Άρπαντ
Κουρούτας Ηλείας

Ο **Κουρούτας** ή η **Κουρούτα** είναι παραθαλάσσιος οικισμός της Ηλείας στην Περιφερειακή Ενότητα Ηλείας σε υψόμετρο 5 μέτρα.

## Γεωγραφικά - ιστορικά στοιχεία
Η Κουρούτα βρίσκεται στα δυτικά παράλια της Πελοποννήσου στο Ιόνιο πέλαγος, σε απόσταση 6 χλμ. ΝΔ. της Αμαλιάδας και 20 χλμ. ΒΔ. του Πύργου. μικρογραφία|220x220px|Ηλιοβασίλεμα στην Κουρούτα.|αριστεράΕίναι γνωστό παραθεριστικό θέρετρο για την αμμώδη παραλία της, τις θαλάσσιες δραστηριότητες που προσφέρονται και το ηλιοβασίλεμά της. 

Διαθέτει πολλούς χώρους αναψυχής και κέντρα   διασκέδασης. Στην περιοχή υπάρχουν αρκετές μικρές ξενοδοχειακές μονάδες, ενοικιαζόμενα δωμάτια, κάμπινγκ, κέντρα εστίασης καθώς και ποδηλατοδρόμοι που τη συνδέουν με το Παλούκι.

Ως ξεχωριστός οικισμός αναφέρεται επίσημα το 1971 να απογράφεται στον τότε δήμο Αμαλιάδος. Σύμφωνα με το Σχέδιο Καλλικράτης ανήκει στη δημοτική κοινότητα Αμαλιάδος που υπάγεται στη δημοτική ενότητα Αμαλιάδος του Δήμου Αμαλιάδος και σύμφωνα με την απογραφή 2011 έχει πληθυσμό 433 κατοίκους.
## Εξωτερικοί σύνδεσμοι

* Η Κουρούτα Ηλείας στο https://www.youtube.com/
*http://www.kouroutabeach.com/gre/

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Άννα (Ανίσια)

Η **Άννα** (βουλγαρ. Анна), μετέπειτα γνωστή με το μοναστικό όνομα Ανίσια (βουλγαρ. Анисия) ήταν η πρώτη σύζυγος του Ιβάν Ασέν Β΄ της Βουλγαρίας (βασ. 1218-1241) και βασιλική σύζυγος ("τσαρίνα") στη Β΄ Βουλγαρική  αυτοκρατορία το διάστημα 1218-1221. Εξορίστηκε σε μοναστήρι κατά την αρχή της βασιλείας του Ιβάν Β΄, ο οποίος έπειτα κανόνισε τον γάμο του με την Άννα Μαρία της Ουγγαρίας. Από τον πρώτο γάμο του με την Άννα ο βασιλιάς απέκτησε δύο τέκνα.

## Βιογραφία
Ο γάμος του ΙΒάν Β΄ με την Άννα χρονολογείται κατά την εξορία του στη Ρωσία, μία περίοδο πριν τη βίαιη άνοδό του στον προγονικό θρόνο της Βουλγαρίας το 1218. Πιθανόν ο Ιβάν Β΄ να νυμφεύτηκε την Άννα για να λάβει την ενίσχυση των Ρως και να πάρει τον θρόνο. Σύμφωνα με την αναφορά του Ρωμαίου ιστορικού Γεωργίου Ακροπολίτη, η Άννα ήταν παλλακίδα μάλλον παρά νόμιμη σύζυγος του Ιβάν Β΄. Ωστόσο ο Βούλγαρος ιστορικός Ιβάν Μποζίλοβ πιστεύει ότι αυτό οφείλεται σε ελλειπή πληροφόρηση του Ακροπολίτη.

Η περίοδος που η Άννα ήταν βασίλισσα ("τσαρίνα") ήταν σύντομη. Λίγο μετά την κατάληψη του θρόνου το 1218, ο Ιβάν Β΄ κανόνισε τον -με πολιτικά κίνητρα- γάμο του με την Άννα Μαρία των Άρπαντ, κόρη του Ανδρέα Β΄ της Ουγγαρίας. Ο Ιβάν Β΄ απαίτησε τον γάμο, απαγορεύοντας τον Ανδρέα Β΄ και τον στρατό του από το να περάσουν δια μέσου του Βουλγαρικού εδάφους κατά την επιστροφή τους από την Ε΄ Σταυροφορία. Αφού ο μελλοντικός γάμος του με την Άννα Μαρία κανονίστηκε, η πρώτη του σύζυγος Άννα αποσύρθηκε σε μοναστήρι και έγινε μοναχή με το όνομα Ανίσια. Σε ένα μεταγενέστερο Βουλγαρικό Ορθόδοξο κείμενο, επαινείται ως μία Ορθόδοξη τσαρίνα της Βουλγαρίας. Ο Ιβάν Β΄ νυμφεύτηκε την Άννα Μαρία τρία έτη μετά, το 1221, διότι ο γάμος χρειαζόταν επικύρωση από τον πάπα. Όπως ήταν σύνηθες με τις πρώην συζύγους, η Ανίσια τελείωσε τη ζωή της εξόριστη στο μοναστήρι.

## Οικογένεια
Παντρεύτηκε πριν το 1218 τον Ιβάν Ασέν Β΄ της Βουλγαρίας και είχε τέκνα:
* Μαρία, παντρεύτηκε τον Μανουήλ Άγγελο ηγεμόνα της Θεσσαλονίκης (το διάστημα 1230-37) και μετά της Θεσσαλίας (1239-41).
* Μπελοσλάβα, παντρεύτηκε τον Στέφαν Βλάντισλαβ Α΄ των Νεμάνιτς, βασιλιά της Σερβίας (βασ. 1234-1243).

## Πηγές
*  Андреев, Йордан; Лазаров, Иван; Павлов, Пламен (1999). Кой кой е в средновековна България [Who is Who in Medieval Bulgaria] (in Bulgarian). Петър Берон. p.&nbsp;19. ISBN 978-954-402-047-7.
* Божилов, Иван (1994). Фамилията на Асеневци (1186–1460). Генеалогия и просопография [The Family of the Asens (1186–1460). Genealogy and Prosopography] (in Bulgarian). София: Издателство на Българската академия на науките. pp.&nbsp;86–87. ISBN 954-430-264-6.

## Αναφορές σε πηγές


Αννα
Σάρα ΜακΚορκουντέιλ

Η **Σάρα ΜακΚορκουντέιλ** (*Sarah McCorquodale*, γεννημένη ως Ελισάβετ Σάρα Λαβίνια Σπένσερ *Elizabeth Sarah Lavinia Spencer*, 19 Μαρτίου 1955 -) είναι Βρετανίδα ευγενής και αδελφή της Νταϊάνα, Πριγκίπισσας της Ουαλίας.

## Βιογραφία
Γεννήθηκε στις 19 Μαρτίου 1955 στο Παρκ Χάουζ του Σάντρινγκχαμ, και είναι το μεγαλύτερο παιδί και κόρη του Ιωάννη Σπένσερ, 8ου Κόμη Σπένσερ και πρώτης συζύγου της Φράνσις Ρουθ Ρότς.

Σε ηλικία 20 ετών υπέφερε από τη διατροφική διαταραχή νευρικής ανορεξίας. Σπούδασε πρώτα στο Riddlesworth Hall School στο Νόρφολκ και έπειτα στο Οικοτροφείο West Heath στο Κεντ. Αφού πέρασε τις εξετάσεις, έφυγε από τον West Heath για να εργαστεί στο Λονδίνο.

Στις 17 Μαΐου 1980 παντρεύτηκε τον Νέιλ Εδμόνδο ΜακΚορκουντέιλ στο Νορθάμπτονσαϊρ. Μαζί απέκτησαν τρία παιδιά:
*την *Αιμιλία* Ιωάννα (γενν. το 1983-), παντρεύτηκε τον Ιάκωβο Τ. Ρ. Χουτ. Απέκτησαν 2 παιδιά.
*τον *Γεώργιο* Εδμόνδο (γενν. το 1984-), παντρεύτηκε την Μπιάνκα Μουρ. 
*την *Σίλια* Ρόζα (γενν. το 1989-), παντρεύτηκε τον Γεώργιο Γούντχαουζ. 

Ζει με την οικογένειά της κοντά στο Γκράνθαμ του Λίνκολνσαϊρ, όπου υπηρέτησε για ένα έτος ως Υψηλή Σερίφης του Λίνκολνσάιρ το 2009.

## Τίτλοι
***19 Μαρτίου 1955 - 9 Ιουνίου 1975**: *Η Αξιότιμη* Σάρα Σπένσερ
***9 Ιουνίου 1975 - 17 Μαΐου 1980**: Λαίδη Σάρα Σπένσερ
***17 Μαΐου 1980 - μέχρι σήμερα**: Λαίδη Σάρα ΜακΚορκουντέιλ

## Παραπομπές


*
*
* *[https://www.flickr.com/photos/kiprice/2226628921/ Lady Sarah McCorquodale picture]* Lady Sarah McCorquodale leaving the high court at her sisters (Diana, Princess of Wales) inquest.
* *[http://www.nicomorgan.com/-/galleries/equestrian-photography/eventing/land-rover-burghley-horse-trials/2011/prizegiving/-/medias/e37433d6-6456-11e1-b912-dd85de6528b5-the-princess-royal-and-the-lady-sarah-mccorquodale-land-rover Lady Sarah McCorquodale photo] * The Princess Royal and Lady Sarah McCorquodale during the prize giving ceremony at Burghley Horse Trials.

Κατηγορία:Οικογένεια Σπένσερ
Κατηγορία:Βρετανοί ευγενείς
Κατηγορία:Κυρίες Επί Των Τιμών
Παλούκι Ηλείας

Το **Παλούκι** είναι παραθαλάσσιος οικισμός της Ηλείας στην Περιφερειακή Ενότητα Ηλείας σε υψόμετρο 3 μέτρων.

## Γεωγραφία - Ιστορία
Το Παλούκι βρίσκεται στα δυτικά παράλια της Πελοποννήσου στον Χελωνίτη κόλπο. Απέχει 17 χιλιόμετρα βορειοδυτικά του Πύργου και 8 χιλιόμετρα νοτιοδυτικά της Αμαλιάδας, της οποίας είναι παραθεριστικό θέρετρο. Υπάρχει μικρό λιμανάκι που είναι αλιευτικό καταφύγιο, εφοδιασμένο με δίκτυα παροχής νερού και καυσίμων για την εξυπηρέτηση των ψαράδων της περιοχής και τα σκάφη αναψυχής. Σε παράπλευρο χώρο στεγάζεται και ο Λιμενικός Σταθμός και στα νότια του καταλήγει ο χείμαρρος Λατίφη. Στην περιοχή υπάρχει οργανωμένο κάμπινγκ, ενοικιαζόμενα δωμάτια καθώς και ποδηλατοδρόμοι που το συνδέουν με την γειτονική Κουρούτα.

Ως ξεχωριστός οικισμός αναφέρεται επίσημα το 1981 να απογράφεται στον τότε δήμο Αμαλιάδος. Σύμφωνα με το Σχέδιο Καλλικράτης ανήκει στη δημοτική κοινότητα Αμαλιάδος που υπάγεται στη δημοτική ενότητα Αμαλιάδος του Δήμου Αμαλιάδος και σύμφωνα με την απογραφή 2011 έχει πληθυσμό 143 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Σισμάν του Βιντίν

Ο **Σισμάν**, βουλγαρ. Шишман (άκμασε από τις δεκαετίες του 1270, 1280 - ως πριν το 1308/1313) ήταν ένας Βούλγαρος ευγενής (βογιάρος), που κυβέρνησε μία ημι-ανεξάρτητη επικράτεια, με βάση το φρούριο του Βιντίν στον Δούναβη, στα τέλη του 13ου και στις αρχές του 14ου αι. Ο Σισμάν, που του απονεμήθηκε ο τίτλος του *δεσπότη* από τον Γεώργιο Α΄ Τέρτερ "τσάρο" της Βουλγαρίας, ήταν Κουμάνος και μάλλον εγκαταστάθηκε ως κύριος του Βιντίν ήδη από τις αρχές της δεκαετίας του 1270. Είναι ο γενάρχης του Οίκο του Σισμάν.

## Βιογραφία
Το 1291 έγινε υποτελής της Χρυσής Ορδής των Τατάρων και το 1292 ήταν υπεύθυνος για μία ανεπιτυχή εκστρατεία εναντίον της γειτονικής Σερβίας. Τότε οι Σέρβοι αντεπιτέθηκαν και κατέλαβαν το Βιντίν, ωστόσο ο Σισμάν -ίσως με επιρροή των Τατάρων- τοποθετήθηκε ακόμη μία φορά ως κυβερνήτης της περιοχής, τώρα ως υποτελής των Σέρβων. Καθώς ο γιος του (και διάδοχος ως δεσπότης του Βιντίν) Μιχαήλ Γ΄ ανήλθε στον θρόνο της Βουλγαρίας το 1323, ο Σισμάν έγινε ο αρχηγέτης της τελευταίας μεσαιωνικής δυναστείας της Βουλγαρίας, αυτής των Σισμανιδών.

## Οικογένεια
Νυμφεύτηκε πρώτα μία κόρη της Άννα-Τεοντόρα και μετά μία κόρη του Ντράγκος μεγάλου πρίγκιπα της Σερβίας. Από τους γάμους του είχε τέκνα:
* Μιχαήλ Γ΄ μετά το 1280-1330, "τσάρος" της Βουλγαρίας.
* Μπελάουρ απεβ. 1336, δεσπότης του Βιντίν.
* (από τον πρώτο του γάμο) Κεράτσα Πετρίτσα, παντρεύτηκε τον Σρατσιμίρ δεσπότη του Κραν. Γιος της ήταν ο:
** Ιβάν Αλεξάνταρ απεβ. 1371, "τσάρος" της Βουλγαρίας.

## Πηγές
* Fine, John Van Antwerp (1994). The Late Medieval Balkans: A Critical Survey from the Late Twelfth Century to the Ottoman Conquest. University of Michigan Press. ISBN 978-0-472-08260-5.
* Vásáry, István (2005). Cumans and Tatars: Oriental Military in the Pre-Ottoman Balkans, 1185–1365. Cambridge University Press. ISBN 978-0-521-83756-9.
* Андреев, Йордан; Лазаров, Иван; Павлов, Пламен (1999). Кой кой е в средновековна България [Who is Who in Medieval Bulgaria] (in Bulgarian). Петър Берон. ISBN 978-954-402-047-7.

## Αναφορές σε πηγές

Κατηγορία:Οίκος του Σισμάν
Έλενα-Ευγενία, σύζυγος του Ιβάν Ασέν Α΄

Η **Έλενα-Ευγενία** ήταν η δεύτερη σύζυγος του Ιβάν Α΄ της Βουλγαρίας. Έγινε η μητέρα του Ιβάν Β΄ της Βουλγαρίας.

## Βιογραφία
Οι πρόγονοί της δεν μας είναι γνωστοί. Μερικές φορές θεωρείται ότι ήταν κόρη του Στεφάνου Α΄ Νεμάνια μεγάλου πρίγκιπα της Σερβίας, αλλά η σχέση είναι αμφισβητήσιμη, καθώς θα είχε προκαλέσει διάφορα *κανονικά* (= Εκκλησιαστικού Δικαίου) εμπόδια σε γάμους που έκαναν μεταξύ τους του απόγονοί τους. Η Ελένη παντρεύτηκε 13 ετών τον Ιβάν Α΄ της Βουλγαρίας.

Έπειτα από τη δολοφονία του Ιβάν Α΄ το 1196, η Έλενα αποσύρθηκε σε μοναστήρι υπό το μοναστικό όνομα Ευγενία. Η μνήμη της τιμήθηκε σε Σύνοδο της Βουλγαρικής Εκκλησίας: "Για την Έλενα, τη νέα και ευσεβή τσαρίνα, μητέρα του μεγάλου τσάρου Ιβάν Ασέν, η οποία υιοθέτησε το αγγελικό σχήμα και κλήθηκε Ευγενία, ας είναι η μνήμη της ζωντανή για πάντα".

## Οικογένεια
Παντρεύτηκε το 1183 τον Ιβάν Ασέν Α΄ της Βουλγαρίας και είχε τέκνα:
* Ιβάν Ασέν Β΄ δεκαετία του 1190-1241, "τσάρος" της Βουλγαρίας. 
* Αλέξανδρος απεβ. μετά το 1232, σεβαστοκράτωρ. Ο γιος του:
** Καλιμάν Β΄, έγινε "τσάρος" της Βουλγαρίας.

## Πηγές
* "Кой кой е в средновековна България", изд. къща "Петър Берон", 1999 г., ISBN 9544020470
* "Фамилията на Асеневци", Божилов, Ив.

## Αναφορά σε πηγές


Ελενα-Ευγενια
Αλεξανδρινή της Πρωσίας (1842-1906)

Η **Αλεξανδρινή** (γερμ. *Alexandrine von Preußen*, 1 Φεβρουαρίου 1842 - 26 Μαρτίου 1906) του Οίκου των Χοεντσόλλερν ήταν πριγκίπισσα της Πρωσίας και μετέπειτα δούκισσα του Μεκλεμβούργου-Σβερίν.

## Βιογραφία
Η *Φρειδερίκη Βιλελμίνη Λουίζα Ελισάβετ Αλεξανδρινή* γεννήθηκε την 1 Φεβρουαρίου 1842 στο Βερολίνο, και ήταν το τρίτο παιδί και η δεύτερη κόρη του Αλβέρτου της Πρωσίας και της Μαριάννας της Ολλανδίας. Ονομάσθηκε *Αλεξανδρινή* από την πατρική θεία της (αργότερα πεθερά της), Αλεξανδρινή του Μεκλεμβούργου-Σβερίν.

Στις 9 Δεκεμβρίου 1865 παντρεύτηκε τον Γουλιέλμο του Μεκλεμβούργου-Σβερίν. Μαζί απέκτησαν ένα παιδί:
*την Καρλόττα (1868 - 1944), παντρεύτηκε τον Ερρίκο ΙΗ΄ του Ρόυς-Κέστριτς. Απέκτησαν 3 παιδιά.

Πέθανε στις 26 Μαρτίου 1906 στο Κάστρο Μάρλεϋ σε ηλικία 64 ετών. Είναι θαμμένη στον Καθεδρικό Ναό του Σβερίν.

## Τίτλοι
*1 Φεβρουαρίου 1842 - 9 Δεκεμβρίου 1865: *Η Βασιλική Υψηλότητα* Πριγκίπισσα Αλεξανδρινή της Πρωσίας
*9 Δεκεμβρίου 1865 - 28 Ιουλίου 1879: *Η Βασιλική Υψηλότητα* Η Δούκισσα του Μεκλεμβούργου-Σβερίν
*28 Ιουλίου 1879 - 26 Μαρτίου 1906: *Η Βασιλική Υψηλότητα* Η Χήρα Δούκισσα του Μεκλεμβούργου-Σβερίν

## Πρόγονοι

## Παραπομπές


Κατηγορία:Οίκος των Χοεντσόλερν
Κατηγορία:Οίκος του Μεκλεμβούργου
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Βυτιναίικα Κυλλήνης Ηλείας

Τα **Βυτιναίικα** Κυλλήνης είναι πεδινό χωριό της Ηλείας στην Περιφερειακή Ενότητα Ηλείας.

## Γενικά στοιχεία
Τα Βυτιναίικα βρίσκονται σε υψόμετρο 43 μέτρωνενώ απέχουν 9 χιλιόμετρα Δ.-ΝΔ. από τα Λεχαινά (έδρα του δήμου) και 5 χιλιόμετρα Α.-ΝΑ. από την Κυλλήνη. Ανατολικά γειτονεύουν με το Νεοχώρι Μυρτουντίων, βόρεια με τον Ίκαρο ενώ βόρεια και ανατολικά περνά η επαρχιακή οδός Ανδραβίδας - Κυλλήνης. Ως ξεχωριστός οικισμός αναφέρεται επίσημα το 1928  να προσαρτάται στον τότε κοινότητα Νεοχωρίου Μυρτουντίων γραμμένο *Βυτινέϊκα* που το 1940 διορθώθηκε σε Βυτιναίικα. Σύμφωνα με το Σχέδιο Καλλικράτης μαζί με το Νεοχώρι αποτελούν την τοπική κοινότητα Νεοχωρίου Μυρτουντίων που υπάγεται στη δημοτική ενότητα Κάστρου - Κυλλήνης του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 11 κατοίκους.

## Σημείωση
Στην Ηλεία υπάρχουν οι ομώνυμοι οικισμοί Βυτιναίικα Πύργου Ηλείας και Βυτιναίικα Ελαιώνος.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Χρήστος Κωνσταντόπουλος (ηθοποιός)

Ο **Χρήστος Κωνσταντόπουλος** (1940 - 1994)ήταν  Έλληνας ηθοποιός του Εθνικού Θεάτρου, του κινηματογράφου και της τηλεόρασης. Έγινε ευρύτερα γνωστός από τη συμμετοχή του στο πολυετές σίριαλ του Νίκου Φώσκολου ''Η λάμψη'', τη δεκαετία του 1990, όταν υποδύθηκε το ρόλο του «Σέβου Δράκου» (1991-1993), αδελφού του βασικού πρωταγωνιστή της σειράς Γιάγκου Δράκου, τον οποίο ερμήνευε ο Χρήστος Πολίτης.

Στα τέλη του 1993 υπέστη βαρύ εγκεφαλικό επεισόδιο και αποσύρθηκε από την σειρά, αντικατασταθείς, εν συνεχεία, από τον Νίκο Απέργη. Συμμετείχε επίσης στις σειρές ''Άγνωστος πόλεμος'', *[[Η κραυγή των λύκων]]*, *Αγάπη στο Αιγαίο*, *[[Πορφύρα και αίμα]]*, ''Η γειτονιά μας'', *Εν τούτω νίκα*, *Η γυναίκα της πρώτης σελίδας*. Υπήρξε σύζυγος της ηθοποιού Μαρίας Ντόκα.

Απεβίωσε στις 23 Σεπτεμβρίου 1994.

## Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες ο Χρ. Κωνσταντόπουλος συμμετείχε ως ηθοποιός. 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


Κατηγορία:Έλληνες ηθοποιοί τηλεόρασης
Καθεδρικός Ναός του Αγίου Γεωργίου (Βηρυτός)

Ο **Καθεδρικός Ναός του Αγίου Γεωργίου** στη Βηρυτό (στα αραβικά: **كاتدرائية القديس جاورجيوس للروم الارثوذكس**) είναι η έδρα της Ελληνορθόδοξης Αρχιεπισκοπής της Βηρυτού. Πρόκειται για τη παλαιότερη εκκλησία της πόλης.

Στις 4 Αυγούστου 2020 υπέστη μεγάλες ζημιές από την έκρηξη στο λιμάνι της Βηρυτού.

## Παραπομπές


Κατηγορία:Βηρυτός
Κατηγορία:Κτίρια και κατασκευές στο Λίβανο
Βηρυτος
Άγιος Παντελεήμων Λεχαινών Ηλείας

*Για συνώνυμους οικισμούς στην Ελλάδα δείτε το λήμμα: [[Άγιος Παντελεήμονας (αποσαφήνιση)]]

Ο *'Άγιος Παντελεήμων** ή **Άγιος Παντελεήμονας** είναι παραθαλάσσιος οικισμός της [[Νομός Ηλείας|Ηλείας]] στην [[Περιφερειακή Ενότητα Ηλείας]]**''' σε υψόμετρο 1 μέτρου.

## Γεωγραφία - Ιστορία
Ο Άγιος Παντελεήμονας βρίσκεται στα βορειοδυτικά παράλια της Πελοποννήσου, στον κόλπο της Κυλλήνης και στα νοτιοδυτικά της λιμνοθάλασσας Κοτυχίου. Απέχει 4 χιλιόμετρα βορειοδυτικά από τα Λεχαινά (έδρα του δήμου). Η ονομασία του οφείλεται στο ομώνυμο μικρό εκκλησάκι που πανηγυρίζει στις 27 Ιουλίου όλη η πόλη των Λεχαινών προς τιμή του Αγίου Παντελεήμονος του Ιαματικού. Ο ναός κτίστηκε το 1938 από τον τότε σύλλογο Οινοπωλών στη θέση παλαιότερου ναϊδρίου. Η παραλία και ο θαλάσσιος πυθμένας είναι αμμώδεις και στο βορειοανατολικό άκρο της οριοθετείται από το αλιευτικό καταφύγιο του Αγίου Παντελεήμονα.

Ως ξεχωριστός οικισμός αναφέρεται επίσημα το 1971 να απογράφεται στον τότε δήμο Λεχαινών. Σύμφωνα με το Σχέδιο Καλλικράτης μαζί με τα Λεχαινά, τους Αγίους Θεοδώρους και το Καταρράχι αποτελούν τη δημοτική κοινότητα Λεχαινών που υπάγεται στη δημοτική ενότητα Κάστρου - Κυλλήνης του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 37 κατοίκους.
## Πληθυσμός

## Εξωτερικοί σύνδεσμοι
* Φωτογραφίες του αλιευτικού καταφυγίου Αγίου Παντελεήμονα από τον ιστότοπο http://www.greece.com/

## Σημείωση
Στην Ηλεία και το δήμο Πηνειού υπάρχει ο συνώνυμος οικισμός Άγιος Παντελεήμων Βαρθολομιού.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) 
*Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Κατηγορία:Εθνικό Πάρκο υγροτόπων Κοτυχίου Στροφυλιάς
Μουνίρ Ιτανί

Ο **Μουνίρ Ιτανί** (*[[λατινικό αλφάβητο]] : Munir Itani, [[αραβικά]] : منير عيتاني*), είναι παλαίμαχος Λιβανέζος αθλητής των χιονοδρομιών-σκιέρ.

Από τους πρώτους στον Λίβανο που ασχολήθηκαν με το αλπικό σκι, το 1934 μαζί με τον Μωρίς Ταμπέτ και τις Αντρέ Κασό και Αϊμέ Κετανέ, ίδρυσαν το *Le Club Libanais* το πρώτο χιονοδρομικό κέντρο στον Λίβανο.

Εκπροσώπησε τον Λίβανο στους Χειμερινούς Ολυμπιακούς Αγώνες του 1948 στο  Σεντ Μόριτζ της Ελβετίας στο σλάλομ. Ήταν η πρώτη φορά που ο Λίβανος συμμετείχε στους χειμερινούς Ολυμπιακούς αγώνες.

## Παραπομπές


Κατηγορία:Λιβανέζοι αθλητές των χιονοδρομιών
Άγιος Χαράλαμπος Ηλείας

*Για συνώνυμους οικισμούς στην Ελλάδα δείτε το λήμμα: [[Άγιος Χαράλαμπος (αποσαφήνιση)]]


Ο *'Άγιος Χαράλαμπος''' είναι πεδινό χωριό της Ηλείας στην Περιφερειακή Ενότητα Ηλείας.

## Γενικά στοιχεία
Ο Άγιος Χαράλαμπος βρίσκεται βορειοδυτικά της τεχνητής λίμνης του Πηνειού, ανάμεσα στη Μέλισσα και το Μπόρσι και σε υψόμετρο 120 μέτρων. Απέχει περίπου 18 χιλιόμετρα Δ.-ΝΔ. από τα Λεχαινά (οδικά, μέσω Αρετής). Ως ξεχωριστός οικισμός αναφέρεται επίσημα το 1928  να προσαρτάται στον τότε κοινότητα Ζόγκας (Μέλλισσας). Σύμφωνα με το Σχέδιο Καλλικράτης αποτελεί την τοπική κοινότητα Αγίου Χαραλάμπους που υπάγεται στη δημοτική ενότητα Κάστρου - Κυλλήνης του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 63 κατοίκους. Η τοπική κοινότητα Αγίου Χαραλάμπου είναι χαρακτηρισμένη ως αγροτικός πεδινός οικισμός, με έκταση 5,286 χμ² (2011).

## Πληθυσμός

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Άλωρος

Ο **Άλωρος** (Σφην.γραφη: 𒀉𒇻𒅆, Σουμέρια:a2-lu-lim, Αραβικά:الوروس, ' Aylurus) ήταν ο πρώτος βασιλιάς της Εριντού και της περιοχής Σούμερ, σύμφωνα με το μυθικό προκατακλυσμιαίο τμήμα της Σουμεριακής λίστας βασιλέων. Ο Ένκι, ο θεός της Εριντού, λέγεται ότι έφερε τον πολιτισμό στην Σούμερ την ίδια περίοδο ή λίγο νωρίτερα.

Η Σουμεριακή λίστα βασιλέων έχει την εξής καταγραφή για τον Άλωρο:

## Παραπομπές


Κατηγορία:Σουμέριοι
Κατηγορία:Βασιλείς των Σουμερίων
Μαρία Μαξιμιλιάνοβνα του Λόιχτενμπεργκ

Η **Μαρία Μαξιμιλιάνοβνα** (*Maria Maximilianovna von Leuchtenberg*, 16 Οκτωβρίου 1841 - 16 Φεβρουαρίου 1914) από τον Οίκο του Μπωαρναί ήταν κόρη του Δούκα του Λόιχτενμπεργκ.

## Βιογραφία
Γεννήθηκε στις 16 Οκτωβρίου 1841 στην Αγία Πετρούπολη, και ήταν το δεύτερο παιδί και κόρη του Μαξιμιλιανού ντε Μπωαρναί, 3ου Δούκα του Λόιχτενμπεργκ και της Μεγάλης Δούκισσας Μαρίας Νικολάγιεβνας της Ρωσίας.

Στις 11 Φεβρουαρίου 1863 παντρεύτηκε τον Γουλιέλμο του Μπάντεν στο Χειμερινό Ανάκτορο της Αγίας Πετρούπολης. Μαζί απέκτησαν δύο παιδιά:
*την Σοφία ''Μαρία'' Λουίζα Αμαλία Ιωσηφίνα (1865-1939), παντρεύτηκε τον Φρειδερίκο Β΄ του Άνχαλτ. Δεν απέκτησαν παιδιά.
*τον ''Μαξιμιλιανό'' Αλέξανδρο Φρειδερίκο Γουλιέλμο (1867-1929), παντρεύτηκε την Μαρία Λουίζα του Αννόβερου. Απέκτησαν 2 παιδιά.

Πέθανε στις 16 Φεβρουαρίου 1914 στην Αγία Πετρούπολη σε ηλικία 72 ετών. Είναι θαμμένη στην Ρωσική Εκκλησία της Βάδης.

## Τίτλοι
*16 Οκτωβρίου 1841 - 11 Φεβρουαρίου 1863: *Η Αυτοκρατορική Υψηλότητα* Πριγκίπισσα Μαρία Μαξιμιλιάνοβνα του Λόιχτενμπεργκ
*11 Φεβρουαρίου 1863 – 16 Φεβρουαρίου 1914: *Η Αυτοκρατορική Υψηλότητα* Πριγκίπισσα Γουλιέλμου της Βάδης

## Παραπομπές

## Πηγές
* Belyakova, Zoia. *Honour and Fidelity: The Russian Dukes of Leuchtenberg*. Saint Petersburg: Logos Publishers. 2010 



Κατηγορία:Οίκος του Μπωαρναί
Κατηγορία:Οίκος του Τσέρινγκεν
Κατηγορία:Γερμανοί ευγενείς
Κατηγορία:Ρώσοι ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες της Βάδης
Σιμόνε Μποκανέγκρα

Ο **Σιμόνε Μποκανέγκρα** (ιταλικά: *Simone Boccanegra*) ήταν ο πρώτος Δόγης της Γένοβας. Έγινε Δόγης το 1339, αλλά απομακρύνθηκε από την εξουσία έξι χρόνια αργότερα. Ανέκτησε τη θέση του το 1356 και την διατήρησε μέχρι το θάνατό του, το 1363.

Η ιστορία του κατέστη δημοφιλής το 1843 από το ομώνυμο έργο του Αντόνιο Γκαρσία Γκουτιέρες και την όπερα του Τζουζέπε Βέρντι του 1857, που βασίστηκε στο έργο του Γκουτιέρες. *[[Σιμόν Μποκανέγκρα|Σιμόν Μποκκανέγκρα]]*.

## Βιογραφία
Ο Μποκανέγκρα εξελέγη αιώνιος δόγης στις 23 Δεκεμβρίου 1339. Μία από τις πρώτες του ενέργειες ήταν η εξαίρεση από τη δημόσια ζωή της παλιάς αριστοκρατικής εμπορικής τάξης. Με τον αποκλεισμό της παλιάς αριστοκρατίας από την εξουσία, προέκυψε μια νέα ομάδα εμπορικών οίκων: Αντόρνο, Γκουάρκο, Φρεγκόζο και Μοντάλντο. Κατά τη διάρκεια της κυριαρχίας του Μποκανέγκρα, ο γενουατικός έλεγχος επεκτάθηκε κατά μήκος τόσο της γαλλικής όσο και της ιταλικής Ριβιέρας, με εξαίρεση τις κτήσεις των Γκριμάλντι στο Μονακό και τη Βεντιμίλια.

Ο αδελφός του Σιμόνε, Ετζίντιο, ήταν μεγάλος ναύαρχος στην υπηρεσία του Αλφόνσου ΙΑ΄ της Καστίλλης και προκάλεσε μια συντριπτική ήττα στο μαροκινό στόλο στα ανοικτά της Αλχεθίρας, το 1344.

Καθ΄ όλη τη διάρκεια της διακυβέρνησης του Μποκανέγκρα, υπήρχαν αλλεπάλληλες συνωμοσίες εναντίον του, ακόμα και απόπειρες κατά της ζωής του. Το γεγονός οδήγησε στην ίδρυση μιας σωματοφυλακής 103 έφιππων στρατιωτών. Για την ασφάλεια Μποκανέγκρα, αυτοί προέρχονταν από την Πίζα, που αποτελούσε παλαιό εχθρό της Γένοβας. Εκεί, ωστόσο, ο αδελφός του Σιμόνε, Νικολό, ήταν «καπετάνιος του λαού», ενώ και η μητέρα τους ήταν Πιζανή αριστοκράτισσα.

Ο Μποκανέγκρα αναγκάστηκε να παραιτηθεί από την εξουσία έπειτα από μια δημόσια συνεδρίαση, στις 23 Δεκεμβρίου 1345. Τον διαδέχθηκε ο Τζοβάνι Α΄ ντι Μούρτα, ο οποίος πέθανε στις αρχές Ιανουαρίου του 1350 και στη συνέχεια ο Τζοβάνι Β΄ Βαλέντε, που κυβέρνησε ως ανώτατος άρχοντας μέχρι το 1356, όταν ο Μποκανέγκρα ανέκτησε την εξουσία.

Ο Μποκανέγκρα πέθανε το 1363, πιθανόν έχοντας δεχτεί δηλητηρίαση από εχθρούς του.

## Παραπομπές


Κατηγορία:Δόγηδες της Γένοβας
Άλμπιν Κούρτι

Ο **Άλμπιν Κούρτι** (· γενν. 24 Μαρτίου 1975) είναι Κοσοβάρος πολιτικός, ακτιβιστής και πρωθυπουργός του Κοσσυφοπεδίου από τις 22 Μαρτίου 2021, αξίωμα στο οποίο υπηρέτησε ξανά από τις 3 Φεβρουαρίου 2020 ως τις 3 Ιουνίου 2020. Είναι επίσης αρχηγός του πολιτικού κινήματος και κόμματος Vetëvendosje (Αυτοπροσδιορισμός). Το 1997 ήταν αντιπρόεδρος του Συλλόγου Φοιτητών του Πανεπιστημίου της Πρίστινα και συνοργάνωσε τις ειρηνικές διαδηλώσεις του 1997 και 1998. Εκλέγεται από το 2010 μέλος της Συνέλευσης του Κοσόβου.

Μετά τις βουλευτικές εκλογές του 2019 , στις οποίες κέρδισε η αντιπολίτευση, ο Κούρτι ανέλαβε πρωθυπουργός. Στον απόηχο της πανδημίας του νέου κορονοϊού, η Συνέλευση καταψήφισε την κυβέρνηση, καθώς με 82 υπέρ ενέκρινε πρόταση δυσπιστίας εναντίον της. 

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί του Κοσσυφοπεδίου
Κατηγορία:Ηγέτες κρατών μη αναγνωρισμένων διεθνώς
Ραμέζ Γκαζαουί

Ο **Ραμέζ Γκαζαουί** (*[[λατινικό αλφάβητο]] : Ramez Ghazzoui ή Ghazzawi , [[αραβικά]] : رامز غزاوي*), ήταν Λιβανέζος αθλητής των χιονοδρομιών-σκιέρ.

Ήταν αυτός που έμαθε τους Λιβανέζους να κάνουν σκι και ο πρώτος που έκανε στις πλαγιές του όρους Λίβανος. Το 1913 επιστρέφοντας από τις σπουδές του στην Ελβετία, όπου σπούδασε μηχανικός, έφερε τα πρώτα σκι και εισήγαγε στον Λίβανο το αλπικό σκι όπου το είχε μάθει στην Ελβετία και το δίδαξε στους φίλους του. Με την έναρξη του Ά παγκοσμίου πολέμου σταμάτησε και η αγωνιστική του δραστηριότητα.

## Παραπομπές


Κατηγορία:Λιβανέζοι αθλητές των χιονοδρομιών
Γάιος Εφέσου

[thumb|300px|Οι εκ των [Εβδομήκοντα, Πατρόβουλος, Ερμάς, Λίνος, Γάιος και Φιλόλογος (Μηνολόγιο του Βασιλείου Β΄) ]]
Ο **Γάιος της Εφέσου** συγκαταλέγεται μεταξύ των Εβδομήντα Αποστόλων. Ήταν Επίσκοπος της Εφέσου. Η Ορθόδοξη και η Καθολική Εκκλησία τον τιμούν ως άγιο στις 5 Νοεμβρίου και όλους τους Εβδομήκοντα στις 4 Ιανουαρίου. 

## Πιθανή αναφορά
Έχει αναφερθεί ότι ενδέχεται να είναι ο Γάιος στον οποίο απευθύνεται η Γ΄ Επιστολή του Ιωάννη. 

## Παραπομπές


## Πηγές
Άγιος Νικολάι Βελιμίροβιτς, *Ο Πρόλογος από την Οχρίδα* 

## Εξωτερικοί σύνδεσμοι
* Απόστολος Γάιος των εβδομήντα, 4 Ιανουαρίου (OCA) 
* Απόστολος Γάιος των εβδομήντα, 5 Νοεμβρίου (OCA) 

Κατηγορία:Μητροπολίτες Εφέσου
Κατηγορία:Άγιοι από την Ρωμαϊκή Μικρά Ασία
Κατηγορία:Χριστιανοί άγιοι από την Καινή Διαθήκη
Κατηγορία:Εβδομήκοντα Απόστολοι
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Ο Δρομέας

«**Ο Δρομέας**» είναι γλυπτό του Κώστα Βαρώτσου, το οποίο βρίσκεται απέναντι από το ξενοδοχείο Χίλτον στην Αθήνα. Κατασκευασμένο από γυαλί και με σιδερένιο σκελετό, φιλοτεχνήθηκε αρχικά τον Αύγουστο του 1988 στην πλατεία Ομονοίας, στην κορυφή του πυραμιδωτού συντριβανιού που υπήρχε τότε. Το γλυπτό δημιουργήθηκε στο πλαίσιο της καλλιτεχνικής δράσης «Δρώμενα» που οργάνωνε ο δήμος Αθηναίων επί δημαρχίας Μιλτιάδη Έβερτ, με πρωτοβουλία του αντιδημάρχου Θεμάτων Πολιτισμού Σταύρου Ξαρχάκου. 

Αρχικά προοριζόταν να μείνει στο σημείο για ένα μόνο μήνα -όσο δηλαδή διαρκούν τα «Δρώμενα»- αλλά λόγω της μεγάλης εντύπωσης που προκάλεσε αποφασίστηκε, με παρότρυνση και της Μελίνας Μερκούρη, να παραμείνει στο σημείο. Λόγω του επιβλητικού ύψους του, το οποίο αγγίζει τα 8 μέτρα αλλά και του μοντέρνου για την εποχή χαρακτήρα του, αντιμετώπισε το πρώτο καιρό τη δυσαρέσκεια αρκετών Αθηναίων, αλλά ταυτόχρονα πολλοί το υποδέχτηκαν θετικά. Ο δε καλλιτέχνης δέχτηκε σφοδρή κριτική από τον ελληνικό καλλιτεχνικό χώρο με ορισμένους να τον ταυτίζουν πολιτικά τόσο με τον Έβερτ όσο και με τη Δεξιά ευρύτερα, χαρακτηρίζοντάς τον ακόμα και φασίστα. 

Η αρχική του ονομασία ήταν *Ξένος*, ένας περαστικός δηλαδή του σύγχρονου αστικού τοπίου που έρχεται και φεύγει γοργά σχεδόν σαν φάντασμα. Πηγή έμπνευσης του Βαρώτσου για το γλυπτό ήταν οι χιλιάδες άνθρωποι που έρχονται και φεύγουν από την πλατεία Ομονοίας, ενώ στην κατασκευή ακολούθησε την ίδια τεχνική με την οποία είχε φιλοτεχνήσει το έργο «Ποιητής» στη Λευκωσία το 1983. Παρόλα αυτά, το έργο τελικά έμελλε να μείνει γνωστό ως ο "Δρομέας", καθώς έτσι το ερμήνευσαν βλέποντάς το οι περισσότεροι Αθηναίοι. Λόγω των εργασιών για την κατασκευή του σταθμού του μετρό το άγαλμα καταστράφηκε το 1993 και δημιουργήθηκε εκ νέου τον Μάιο του 1994 στην πλατεία Μεγάλης του Γένους Σχολής απέναντι από το Χίλτον, στη συμβολή δηλαδή της Λεωφόρου Βασιλίσσης Σοφίας με τη Λεωφόρο Βασιλέως Κωνσταντίνου, όπου βρίσκεται μέχρι και σήμερα. 

Τον Μάρτιο του 2019 στο πλαίσιο της συμφωνίας των Πρεσπών, η υπουργός Πολιτισμού Μυρσίνη Ζορμπά πρότεινε στον καλλιτέχνη να μεταφερθεί το έργο στα Σκόπια και να μπει στη θέση του ένα άγαλμα του Μεγάλου Αλεξάνδρου από τα Σκόπια. Ο Βαρώτσος, ο οποίος κατέχει τα πνευματικά δικαιώματα του γλυπτού, απέρριψε την πρόταση και ο Δρομέας παρέμεινε στην Αθήνα. 

## Παραπομπές


Κατηγορία:Αγάλματα στην Ελλάδα
Counter-Strike

Το ***Counter-Strike*** (*ή αλλιώς *'CS**') είναι μία σειρά βιντεοπαιχνιδιών πρώτου προσώπου πολλαπλών παικτών στα οποία ομάδες τρομοκρατών μάχονται για να διαπράξουν μια τρομοκρατική ενέργεια (βομβαρδισμός, όμηρος, δολοφονία), ενώ οι αντιτρομοκρατικοί προσπαθούν να το αποτρέψουν (απόρριψη βομβών, διάσωση ομήρων). Η σειρά ξεκίνησε στα Windows το 1999 με την κυκλοφορία του πρώτου παιχνιδιού, *Counter-Strike*. Αρχικά κυκλοφόρησε ως τροποποίηση ("mod") για το *[[Half-Life (βιντεοπαιχνίδι)|Half-Life]]* που σχεδιάστηκε από τους Minh "Gooseman" Le και Jess "Cliffe" Cliffe πριν από την απόκτηση των δικαιωμάτων πνευματικής ιδιοκτησίας του mod από τη Valve, τους προγραμματιστές του *Half-Life*, ο οποίος στη συνέχεια μετέτρεψε το *Counter-Strike* σε προϊόν λιανικής.

Το πρωτότυπο *Counter-Strike* ακολουθήθηκε από *[[Counter-Strike: Condition Zero]]*, αναπτύχθηκε από την Turtle Rock Studios και κυκλοφόρησε τον Μάρτιο του 2004. Μια προηγούμενη έκδοση του *[[Condition Zero]]* που αναπτύχθηκε από την Ritual Entertainment κυκλοφόρησε παράλληλα ως *[[Condition Zero: Deleted Scenes]]*. Οκτώ μήνες αργότερα, η Valve κυκλοφόρησε το *[[Counter-Strike: Source]]*, ένα remake του πρωτότυπου *Counter-Strike* και το πρώτο της σειράς που τρέχει με τον νέο μηχανισμό Source της Valve. Το τέταρτο παιχνίδι της κύριας σειράς, *[[Counter-Strike: Global Offensive]]*, κυκλοφόρησε από την Valve το 2012 για Windows, OS X, Xbox 360 και PlayStation 3. Η Hidden Path Entertainment, που εργάστηκε στο Counter-Strike: Source μετά την κυκλοφορία, βοήθησε στην ανάπτυξη του παιχνιδιού παράλληλα με τη Valve. Το 2023, η Valve Corporation κυκλοφόρησε την πέμπτη έκδοση της δημοφιλούς σειράς βιντεοπαιχνιδιών βολών πρώτου προσώπου, ονομαζόμενη Counter-Strike 2. Αυτή η έκδοση, διαθέσιμη για τα λειτουργικά συστήματα Windows και Linux, αποτέλεσε τον διάδοχο του Global Offensive στην πλατφόρμα Steam. Η ανάπτυξη του Counter-Strike 2 στηρίχθηκε στον προηγμένο γραφικό και φυσικό μηχανισμό Source 2, προσφέροντας σημαντικές βελτιώσεις στην απεικόνιση και στην αίσθηση του παιχνιδιού. Η νέα έκδοση ενίσχυσε την πολυπλοκότητα και την τακτική των πολλαπλών παικτών, επικεντρώνοντας στη βελτίωση της εμπειρίας παιχνιδιού και στην προσφορά ισορροπημένων και δίκαιων αναμετρήσεων μέσω του ανανεωμένου συστήματος matchmaking.

Υπήρξαν αρκετοί τίτλοι spin-off τρίτων κατασκευαστών για ασιατικές αγορές όλα αυτά τα χρόνια. Αυτά περιλαμβάνουν το *[[Counter-Strike Online]]*, το *[[Counter-Strike Neo]]*, και το *[[Counter-Strike Nexon: Studio]].*


Κατηγορία:Half Life
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια της Valve Corporation
Καραβουλαίικα Ηλείας

Τα **Καραβουλαίικα** είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 100 μέτρα. Βρίσκεται βορειοανατολικά της τεχνητής λίμνης του Πηνειού και προς τα βόρεια όρια με την Περιφερειακή Ενότητα Αχαΐας. Απέχει 22,5 χλμ. Α.-ΒΑ. από τα Λεχαινά (έδρα του δήμου) και 9 χλμ. ΝΑ. από τη Βάρδα. Ως ξεχωριστός οικισμός αναφέρεται επίσημα για πρώτη φορά το 1991  να προσαρτάται στον τότε κοινότητα Νησίου. Σύμφωνα με το Σχέδιο Καλλικράτης μαζί με το Νησί, την Ανάληψη, την Αγία Μαρίνα, τον Άγιο Αθανάσιο και το Κρεμμύδι αποτελούν την τοπική κοινότητα Νησίου που υπάγεται στη δημοτική ενότητα Βουπρασίας του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 83 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Κατηγορία:Δήμος Βουπρασίας
Μίρκα Καλατζοπούλου

Η **Μίρκα Καλατζοπούλου** (Αθήνα, 5 Σεπτεμβρίου 1945) είναι Ελληνίδα ηθοποιός. Μαζί με τον αδελφό της Γιάννη Καλατζόπουλο και τον Βασιλάκη Καΐλα θεωρήθηκαν τα παιδιά θαύματα της χρυσής εποχής του ελληνικού κινηματογράφου.

## Πρώτα χρόνια και καριέρα
Η Μίρκα Καλατζοπούλου γεννημένη στην Αθήνα το 1945 από πολύ μικρή ηλικία ξεκίνησε μαθήματα κλασικού χορού. Στα μέσα της δεκαετίας του 1950 άρχισε τις εμφανίσεις στο παιδικό θέατρο μαζί με τον αδελφό της Γιάννη.

Έκανε το κινηματογραφικό ντεμπούτο της το 1955 σε ηλικία μόλις 9 ετών με την αισθηματική ταινία *[[Η Δούκισσα της Πλακεντίας (ταινία)|Η δούκισσα της Πλακεντίας]]* σε σκηνοθεσία της Μαρίας Πλυτά και με πρωταγωνίστρια την Ρίτα Μυράτ στο ρόλο της δούκισσας Σοφίας. Ο πρώτος πρωταγωνιστικός της ρόλος ήταν στα ''Ερωτικά παιχνίδια'' του 1960 σε σκηνοθεσία Γιώργου Θεοδοσιάδη. Άλλοι σημαντικοί της ρόλοι στην δεκαετία του 1960 ήταν στις ταινίες ''Ο κατήφορος'' του Γιάννη Δαλιανίδη, *[[Το ξύλο βγήκε από τον παράδεισο]]* του Αλέκου Σακελλάριου και το *[[Κορόιδο γαμπρέ]]* του Κώστα Καραγιάννη. 

Το 1967 μετά τον γάμο της με τον επιχειρηματία Καρλ Έπσερ έφυγε για τις Ηνωμένες Πολιτείες όπου ξεκίνησε να εμφανίζεται στη αμερικανική τηλεόραση συμμετέχοντας σε διάφορες εκπομπές, ενώ παράλληλα άρχισε να παρακολουθεί μαθήματα υποκριτικής στη Σχολή της Κολούμπια, καθώς και μαθήματα στην διοίκηση επιχειρήσεων στο πανεπιστήμιο UCLA.  Το 1978 η Καλατζοπούλου επέστρεψε στην Ελλάδα και άρχισε να παίρνει μέρος σε παραστάσεις του Εθνικού Θεάτρου, ενώ δύο χρόνια αργότερα το 1980 θα κάνει την επανεμφάνιση της στον κινηματογράφο με την ταινία ''Ο άνθρωπος με το γαρύφαλλο'' σε σκηνοθεσία του Νίκου Τζίμα. Το 1986 συμμετείχε στην ταινία *[[Καραβάν Σαράι]]* του Τάσου Ψαρρά, όπου και βραβεύτηκε για την ερμηνεία της. Η τελευταία της συμμετοχή στον κινηματογράφο ήταν στην ταινία *[[Το βλέμμα του Οδυσσέα]]* το 1995 σε σκηνοθεσία Θόδωρου Αγγελόπουλου.

## Προσωπική ζωή
Το 1967 γνώρισε και παντρεύτηκε τον σύζυγό της, τον Αμερικανό επιχειρηματία Καρλ Έπσερ γερμανικής καταγωγής και μετακόμισαν στο Λος Άντζελες, εκεί όπου δραστηριοποιούταν ο σύζυγός της. Μαζί απέκτησαν δύο παιδιά και τέσσερα εγγόνια.

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
* Η 

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί φωνής
Καρβουναίικα Ηλείας

Τα **Καρβουναίικα** είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 17 μέτρα. Απέχει 16 χλμ. Α.-ΒΑ. από τα Λεχαινά (έδρα του δήμου) και στα ανατολικά του χωριού περνάει η ΕΟ Πάτρας - Πύργου. Είναι κτισμένο ανάμεσα στη Βάρδα (Ν.) από την οποία τα χωρίζει ο χείμαρρος Βέργας, στη Μανολάδα (Δ.) και στη Νέα Μανολάδα (ΒΑ.). Ως ξεχωριστός οικισμός αναφέρεται επίσημα για πρώτη φορά το 1940 να προσαρτάται στην τότε κοινότητα Μανολάδος. Σύμφωνα με το Σχέδιο Καλλικράτης ανήκει στην τοπική κοινότητα Μανολάδος που υπάγεται στη δημοτική ενότητα Βουπρασίας του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 40 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Κατηγορία:Δήμος Βουπρασίας
Ουότερλου Χοκς

Οι **Ουότερλου Χοκς** (αγγλικά: *Waterloo Hawks*) ήταν ομάδα καλαθοσφαίρισης του NBA. Ο σύλλογος είχε έδρα το Ουότερλου της Άιοβα και χρησιμοποίησε ως γήπεδο το McElroy Auditorium.

## Ιστορία

Οι Ουότερλου Χοκς ιδρύθηκαν το 1948 από τον Πίνκι Τζόρτζ, επαγγελματία παλαιστή και επιχειρηματία, ο οποίος καταγόταν από ελληνική οικογένεια (το πλήρες ονοματεπώνυμό του ήταν Πολ Λόιντ Γεωργακόπουλος). Στην πρώτη τους σεζόν (1948-49), αγωνίστηκαν στο πρωτάθλημα του NBL.

Αμέσως μετά τη συνένωση με το BAA, έξι ομάδες -μεταξύ των οποίων και οι Χοκς- μετακινήθηκαν από το NBL και έλαβαν μέρος στο νεοσύστατο πρωτάθλημα του NBA. Στην εναρκτήρια σεζόν, οι Χοκς σημείωσαν 19 νίκες και 43 ήττες και τερμάτισαν στην πέμπτη θέση της Δυτικής κατηγορίας.

Παρ'όλα αυτά, η ομάδα αποσύρθηκε από το NBA αμέσως μετά το τέλος της περιόδου και μετακόμισε για τη σεζόν 1950-51 στο National Professional Basketball League (NPBL). Μετά το τέλος και αυτής της περιόδου, το εν λόγω πρωτάθλημα διαλύθηκε, ενώ την ίδια τύχη είχε τελικά και ο σύλλογος.

## Αποτελέσματα ανά περίοδο

## Σημαντικά πρόσωπα
;Προπονητές
* Τσάρλι Σιπ
* Τζακ Σμάιλι

;Παίκτες
* Ντικ Μέχεν
* Ντον Μπόβεν
* Χάρι Μπόικοφ
* Λίο Κούμπιακ

## Παραπομπές

## Εξωτερικοί σύνδεσμοι
* Ιστορία των Ουότερλου Χοκς

Κατηγορία:Ανενεργές ομάδες του NBA
Κατηγορία:Ιδρύσεις αθλητικών συλλόγων το 1948
Κατηγορία:Ιδρύσεις ομάδων καλαθοσφαίρισης το 1948
Καραβάκι Ηλείας

Το **Καραβάκι** είναι ημιορεινός οικισμός της Ηλείας στην Περιφερειακή Ενότητα Ηλείας σε υψόμετρο 146 μέτρων.

## Γενικά στοιχεία
Το Καραβάκι βρίσκεται προς τα βορειοδυτικά παράλια της Πελοποννήσου ενώ απέχει περίπου 16 χιλιόμετρα Δ.-ΝΔ. από τα Λεχαινά (έδρα του δήμου) και 4 χιλιόμετρα Ν. από την Κυλλήνη. Νότια γειτονεύει με το Κάστρο, δυτικά με τη Ψηλή Ράχη και βόρεια με την Ανάληψη. Ως ξεχωριστός οικισμός αναφέρεται επίσημα για πρώτη φορά το 1991  να προσαρτάται στον τότε κοινότητα Κάστρου. Σύμφωνα με το Σχέδιο Καλλικράτης μαζί με το Κάστρο, την Ανάληψη, την Καλαμιά, τα Λουτρά Κυλλήνης και τη Ψηλή Ράχη αποτελούν την τοπική κοινότητα Κάστρου που υπάγεται στη δημοτική ενότητα Κάστρου - Κυλλήνης του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 39 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Άγιοι Θεόδωροι Ηλείας

Οι **Άγιοι Θεόδωροι** (πρώην **Μπάστας**) είναι πεδινός οικισμός του Δήμου Ανδραβίδας - Κυλλήνης στην Περιφερειακή Ενότητα Ηλείας της Πελοποννήσου. Σύμφωνα με την απογραφή του 2011 έχει πληθυσμό 194 κατοίκων.

## Γενικά στοιχεία
Ο οικισμός είναι κτισμένος σε υψόμετρο 45 μέτρων και βρίσκεται σε απόσταση περίπου 5 χιλιομέτρων ανατολικά από τα Λεχαινά (έδρα του δήμου), ενώ στα νοτιοδυτικά του χωριού είναι το στρατιωτικό αεροδρόμιο της Ανδραβίδας. Ως ξεχωριστός οικισμός αναφέρεται επίσημα το 1940 με την ονομασία *Μπάστας* να προσαρτάται στην τότε κοινότητα Λεχαινών. Το 1957 με το ΦΕΚ 11Α - 24/01/1957 μετονομάστηκε σε Άγιοι Θεόδωροι. Μέχρι το 2011 υπαγόταν διοικητικά στον Δήμο Λεχαινών. Σύμφωνα με το Σχέδιο Καλλικράτης, μαζί με τα Λεχαινά, τον Άγιο Παντελεήμονα και το Καταρράχι αποτελούν τη δημοτική κοινότητα Λεχαινών που υπάγεται στη δημοτική ενότητα Κάστρου - Κυλλήνης του Δήμου Ανδραβίδας - Κυλλήνης.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Κατάλογος πρωθυπουργών των Ηνωμένων Αραβικών Εμιράτων

Ο **Πρωθυπουργός των Ηνωμένων Αραβικών Εμιράτων** είναι ο αρχηγός της κυβέρνησης των Ηνωμένων Αραβικών Εμιράτων . Αν και δεν ορίζεται από το σύνταγμα των ΗΑΕ,  πρακτικά ο εμίρης του Ντουμπάι υπηρετεί ως πρωθυπουργός και αντιπρόεδρος των ΗΑΕ. 

Ο πρώτος πρωθυπουργός, Μάκτουμ μπιν Ρασίντ αλ Μάκτουμ, ανέλαβε τα καθήκοντά του στις 9 Δεκεμβρίου 1971. Αποχώρησε από το αξίωμά του στις 25 Απριλίου 1979 και τον διαδέχθηκε ο πατέρας του, Ρασίντ μπιν Σαΐντ αλ Μάκτουμ, αντιπρόεδρος των Ηνωμένων Αραβικών Εμιράτων. Κάθε πρωθυπουργός από τότε κατέχει επίσης τον τίτλο του αντιπροέδρου. Μετά το θάνατο του Σεΐχη Ρασίντ Αλ Μάκτουμ στις 7 Οκτωβρίου 1990, ο γιος του, ο Σεΐχης Μάκτουμ Αλ Μάκτουμ , έγινε πρωθυπουργός για δεύτερη φορά. Μετά το θάνατο του Σεΐχη Μάκτουμ αλ Μάκτουμ στις 11 Φεβρουαρίου 2006, στη διάρκεια επίσκεψης στη Χρυσή Ακτή της Αυστραλίας, τον διαδέχθηκε ο νεότερος αδελφός του, ο Μοχάμεντ μπιν Ρασίντ αλ Μάκτουμ, ο σημερινός πρωθυπουργός. 

Ο πρωθυπουργός των ΗΑΕ προεδρεύει του Συμβουλίου Υπουργών, το οποίο συνεδριάζει μία φορά την εβδομάδα στην πρωτεύουσα, το Άμπου Ντάμπι . 

## Κατάλογος πρωθυπουργών (1971 – σήμερα)

## Δείτε επίσης
* Πρόεδρος των Ηνωμένων Αραβικών Εμιράτων 

## Παραπομπές


HAE
HAE
HAE
Λουίζα της Πρωσίας (1829-1901)

Η **Λουίζα** (γερμ. *Luise von Preußen*, 1 Μαρτίου 1829 - 10 Μαΐου 1901) του Οίκου των Χοεντσόλλερν ήταν πριγκίπισσα της Πρωσίας και με το γάμο της έγινε λανδγραβίνη της Έσσης-Φίλιππσταλ-Μπάρχφελτ.

## Βιογραφία
Η *Μαρία Λουίζα Άννα* γεννήθηκε την 1η Μαρτίου 1829 στο Βερολίνο, και ήταν το δεύτερο παιδί και η μεγαλύτερη κόρη του Κάρολου της Πρωσίας και της Μαρίας της Σαξονίας-Βαϊμάρης-Άιζεναχ.

Στις 27 Ιουνίου 1854 παντρεύτηκε τον Αλέξιο της Έσσης-Φίλιππσταλ-Μπάρχφελντ, στο Ανάκτορο Σαρλόττενμπουργκ. Το ζευγάρι δεν απέκτησε απογόνους και χώρισαν στις 6 Μαρτίου 1861.

Πέθανε στις 10 Μαΐου 1901 στη Φραγκφούρτη σε ηλικία 72 ετών. Είναι θαμμένη στο Ναό Αγίων Πέτρου και Παύλου στο Βερολίνο.

## Πρόγονοι

## Τίτλοι
*1 Μαρτίου 1829 - 27 Ιουνίου 1854: *Η Βασιλική Υψηλότητα* Πριγκίπισσα Λουίζα της Πρωσίας
*27 Ιουνίου 1854 - 6 Μαρτίου 1861: *Η Υψηλότητα* Η Λανδγραβίνη της Έσσης-Φίλιππσταλ-Μπάρχφελτ
*6 Μαρτίου 1861 - 10 Μαΐου 1901: *Η Βασιλική Υψηλότητα* Πριγκίπισσα Λουίζα της Πρωσίας,  της Έσσης-Φίλιππσταλ-Μπάρχφελτ

## Παραπομπές


Κατηγορία:Οίκος των Χοεντσόλερν
Κατηγορία:Οίκος της Έσσης
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Σικάγο Σταγκς

Οι **Σικάγο Σταγκς** (αγγλικά: *Chicago Stags*) ήταν ομάδα καλαθοσφαίρισης του NBA και του προκάτοχού του, BAA. Ο σύλλογος είχε έδρα το Σικάγο του Ιλινόι και χρησιμοποίησε ως γήπεδο το Chicago Stadium.

## Ιστορία
Οι Σικάγο Σταγκς ιδρύθηκαν το 1946 και ήταν από τα πρώτα μέλη στο νεοσύστατο πρωτάθλημα του BAA. Στην εναρκτήρια σεζόν, τερμάτισαν στην πρώτη θέση της Δυτικής κατηγορίας με 38 νίκες και 22 ήττες μαζί με τους Σαιντ Λούις Μπόμπερς. Στις 31 Μαρτίου 1947, διοργανώθηκε αγώνας μπαράζ μεταξύ των δύο ομάδων και τη νίκη πήραν οι Σταγκς με 73-66 στην παράταση, κερδίζοντας έτσι τον τίτλο στην κατηγορία τους. Ακολούθησαν οι ημιτελικοί των πλέι-οφ, όπου βρέθηκαν αντιμέτωποι με τους Ουάσινγκτον Κάπιτολς, νικήτρια ομάδα στην Ανατολική κατηγορία. Οι Σταγκς επικράτησαν με 4-2 νίκες και πήραν την πρόκριση για τους τελικούς της διοργάνωσης, όπου υπέκυψαν στους Φιλαδέλφεια Ουόριορς και απώλεσαν τον τίτλο με συνολικό σκορ 4-1 νίκες.

Την επόμενη σεζόν, οι Σταγκς τερμάτισαν στη δεύτερη θέση της κατηγορίας με 28 νίκες και 20 ήττες μαζί με τους Μπάλτιμορ Μπούλετς και τους Ουάσινγκτον Κάπιτολς. Στα πλέι-οφ, νίκησαν σε αγώνα μπαράζ τους Κάπιτολς και στη συνέχεια απέκλεισαν τους Μπόστον Σέλτικς με 2-1 νίκες. Δεν κατάφεραν όμως να προκριθούν στους τελικούς για δεύτερη συνεχόμενη χρονιά, αφού αποκλείστηκαν με δύο ήττες στα ημιτελικά από τους μετέπειτα πρωταθλητές Μπούλετς.

Τη σεζόν 1948-49, οι Σταγκς τερμάτισαν στην τρίτη θέση της κατηγορίας με 38 νίκες και 22 ήττες, αλλά στα πλέι-οφ γνώρισαν τον αποκλεισμό στους ημιτελικούς της κατηγορίας από τους μετέπειτα πρωταθλητές Μινεάπολις Λέικερς με δύο ήττες.

Αμέσως μετά τη συνένωση με το NBL το 1949, οι ομάδες του BAA -μεταξύ των οποίων και οι Σταγκς- έλαβαν μέρος στο νεοσύστατο πρωτάθλημα του NBA. Στην εναρκτήρια σεζόν του, οι Σταγκς αγωνίστηκαν στην Κεντρική κατηγορία, όπου τερμάτισαν στην τρίτη θέση με 40 νίκες και 28 ήττες μαζί με τους Φορτ Γουέιν Πίστονς. Στα πλέι-οφ, γνώρισαν για μία ακόμα φορά τον αποκλεισμό στους ημιτελικούς της κατηγορίας από τους μετέπειτα πρωταθλητές Λέικερς με δύο ήττες.

Πριν την έναρξη της αγωνιστικής περιόδου 1950-51, οι Σταγκς ήταν μία από τις έξι ομάδες που αποχώρησαν από το NBA (Άντερσον Πάκερς, Ουότερλου Χοκς και Σιμπόιγκαν Ρεντ Σκινς μεταπήδησαν στο NPBL, ενώ Ντένβερ Νάγκετς, Σαιντ Λούις Μπόμπερς και οι Σταγκς αποσύρθηκαν οριστικά) και ο αριθμός των ομάδων συρρικνώθηκε από 17 σε 11. Από τότε το NBA επέστρεψε ξανά στο Σικάγο το διάστημα 1961-63 με τους Σικάγο Πάκερς και Σικάγο Ζέφιρς (σημερινοί Ουάσινγκτον Ουίζαρντς) και από το 1966 με τους Σικάγο Μπουλς.

## Αποτελέσματα ανά περίοδο

## Σημαντικά πρόσωπα
;Προπονητές
* Χάρολντ Όλσεν
* Φίλιπ Μπράουνσταϊν

;Παίκτες
* Άντι Φίλιπ
* Σταν Μίασεκ
* Μαξ Ζασλόφσκι
* Κεν Ρόλινς
* Τσικ Χάλμπερτ
* Κένι Σέιλορς

## Παραπομπές

Κατηγορία:Ανενεργές ομάδες του NBA
Κατηγορία:Ομάδες του BAA
Κατηγορία:Ιδρύσεις αθλητικών συλλόγων το 1946
Κατηγορία:Ιδρύσεις ομάδων καλαθοσφαίρισης το 1946
Ντένβερ Νάγκετς (1948–1950)

Οι **Ντένβερ Νάγκετς** (αγγλικά: *Denver Nuggets*) ήταν ομάδα καλαθοσφαίρισης του NBA. Ο σύλλογος είχε έδρα το Ντένβερ του Κολοράντο και χρησιμοποίησε ως γήπεδο το Denver Arena Auditorium.

## Ιστορία
Οι ρίζες του συλλόγου εντοπίζονται το 1932, όταν σχηματίστηκε η ερασιτεχνική ομάδα των Νάγκετς και έγινε μέλος της Amateur Athletic Union. Με κορυφαίους τον παίκτη-προπονητή Τζακ ΜακΚράκεν και τους Έις Γκρούνινγκ και Βινς Μπορίλα, οι Νάγκετς ήταν μία από τις πιο ισχυρές ερασιτεχνικές ομάδες μπάσκετ της χώρας, κερδίζοντας το πρωτάθλημα AAU το 1937, το 1939 και το 1942. Οι παίκτες δεν ήταν επαγγελματίες και απασχολούνταν σε επιπλέον δουλειές που τους έδιναν οι χορηγοί της ομάδας.

Μετά την αγωνιστική περίοδο 1947-48, οι Νάγκετς αποφάσισαν να αφήσουν πίσω την ερασιτεχνική τους κατάσταση. Αντί να συμμετάσχουν στο πρωτάθλημα του National Industrial Basketball League (NIBL), το οποίο ιδρύθηκε το 1947 και παρέμεινε ερασιτεχνικό, ο γενικός διευθυντής Χαλ Ντέιβις εξασφάλισε μία θέση στο επαγγελματικό πρωτάθλημα του National Basketball League (NBL) για να αγωνιστεί η ομάδα τη σεζόν 1948-49. Τα πράγματα όμως δεν πήγαν τόσο καλά, καθώς οι Νάγκετς τερμάτισαν στην τελευταία θέση της Δυτικής κατηγορίας με 18 νίκες και 44 ήττες.

Αμέσως μετά τη συνένωση με το BAA το 1949, έξι ομάδες -μεταξύ των οποίων και οι Νάγκετς- μετακινήθηκαν από το NBL και έλαβαν μέρος στο νεοσύστατο πρωτάθλημα του NBA. Στην εναρκτήρια σεζόν, οι Νάγκετς δεν κατάφεραν να ανταπεξέλθουν στις απαιτήσεις και τερμάτισαν στην τελευταία θέση της Δυτικής κατηγορίας με 11 νίκες και 51 ήττες. Κορυφαίος ήταν ο παίκτης-προπονητής Τζίμι Ντάρντεν.

Η ομάδα αποσύρθηκε από το NBA αμέσως μετά και μετακόμισε για τη σεζόν 1950-51 στο National Professional Basketball League (NPBL) με την ονομασία Ντένβερ Ριφάινερς. Μετά το τέλος της περιόδου, το εν λόγω πρωτάθλημα διαλύθηκε, ενώ την ίδια τύχη είχε τελικά και ο σύλλογος.

Το 1974, μία άλλη ομάδα της περιοχής, οι Ντένβερ Ρόκετς, μετακινήθηκε από το πρωτάθλημα ABA στο NBA και χρειάστηκε να πραγματοποιηθεί διαγωνισμός για νέα ονομασία καθώς υπήρχαν ήδη εκεί οι Χιούστον Ρόκετς. Ως ανάμνηση στην αρχική ομάδα, επιλέχθηκε το όνομα Ντένβερ Νάγκετς.

## Αποτελέσματα ανά περίοδο

## Τίτλοι
* **3 Πρωταθλήματα AAU National Tournament:** 1937, 1939, 1942

## Παραπομπές

## Εξωτερικοί σύνδεσμοι
* Ιστορία των Ντένβερ Νάγκετς στο NBA Hoops Online
* Στατιστικά των Ντένβερ Νάγκετς  στο www.basketball-reference.com

Κατηγορία:Ανενεργές ομάδες του NBA
Κατηγορία:Ιδρύσεις αθλητικών συλλόγων το 1948
Κατηγορία:Ιδρύσεις ομάδων καλαθοσφαίρισης το 1948
Μισέλ Σαμέν

Ο **Μισέλ Σαμέν** (*[[λατινικό αλφάβητο]] : Michel Samen, [[αραβικά]] : ميشال سمن*), ήταν Λιβανέζος αθλητής των χιονοδρομιών-σκιέρ.

Ήταν ο πρώτος Λιβανέζος που αγωνίστηκε με τα χρώματα του Λιβάνου σε διεθνείς αγώνες στην πρώτη συμμετοχή της χώρας σε διεθνείς αγώνες σκι στο Σαμονί της Γαλλίας το 1947. Διετέλεσε γραμματέας της διοικητικής επιτροπής της Ομοσπονδίας Σκι του Λιβάνου την περίοδο 1961-1965.

## Παραπομπές


Κατηγορία:Λιβανέζοι αθλητές των χιονοδρομιών